Diari Oficial de la Generalitat Valenciana


Sumari del DOGV 3358, del 26-10-1998 (1998/8207)

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual número 1 del Projecte de Delimitació de Sòl Urbà del Municipi de Tírig.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8207


Data del document
:   22-07-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 de juliol de 1998, de la Comissió Territorial d'Urbanisme de Castelló, relatiu a la modificació puntual número 1 del Projecte de Delimitació de Sòl Urbà del Municipi de Tírig. [1998/M8207]
  
Vist l'expedient relatiu a la modificació puntual número 1 del Projecte de Delimitació de Sòl Urbà del Municipi de Tírig, i de conformitat amb els següents:
  
Antecedents de fet
  
Primer
  
El Ple de l'Ajuntament, en sessió el 24 de novembre de 1997, adoptà l'acord d'exposar al públic la modificació, la qual cosa es portà a cap mitjançant edictes inserits en el Diari Oficial de la Generalitat Valenciana número 3.173, de 30 de gener de 1998, en el Butlletí Oficial de la Província número 3, de 6 de gener de 1998, i en el periòdic Mediterráneo de 8 d'abril de 1998. Transcorregut el període d'informació al públic, durant el qual es formulà una al·legació, el Ple aprovà provisionalment la modificació el 29 de maig de 1998.
  
Segon
  
La documentació aportada consisteix en memòria justificativa, plans d'estat actual i plans d'ordenació que reflecteixen la modificació proposada.
  
Tercer
  
Aquesta modificació té per objecte la regularització del traçat de la plaça del Mercat, que aconsegueix una major amplitud d'aquesta i permet així una major accessibilitat als carrers confrontants.
  
Quart
  
No s'han emés informes sectorials.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en els articles 55.1, 38 i concordants de la Llei 6/1994, de 15 de novembre, Reguladora de l'Activitat Urbanística (d'ara endavant LRAU).
  
Segon
  
La documentació està completa, a l'efecte d'allò que s'ha disposat en l'article 27 de la LRAU.
  
Tercer
  
La modificació puntual número 1 del Projecte de Delimitació del Sòl Urbà de Tírig suposa un canvi en el traçat de les alineacions, mitjançant el qual s'amplia la denominada plaça del Mercat. Es tracta, indubtablement, d'un aspecte de l'exclusiu interés públic local que, de conformitat amb allò que s'ha disposat en l'article 40.2 de la LRAU, ha de ser interpretat pel municipi des de la representativitat que li confereix la seua legitimació democràtica, per la qual cosa la resolució d'aprovació definitiva haurà d'efectuar exclusivament un control de legalitat, ja que, com indica l'últim apartat de l'article 40.1 de la LRAU, la Generalitat no podrà aprovar definitivament els plans que incórreguen en infracció d'una disposició legal estatal o autonòmica.
  
En el cas que ens ocupa, ens trobem que la modificació suposa l'ampliació de la plaça, per això s'incrementa el sòl dotacional, sense increment d'edificabilitat privada. La modificació es justifica en criteris de racionalitat i, des de l'exercici autonòmic de les competències derivades de l'article 40 de la LRAU, no hi ha obstacle a la seua aprovació definitiva.
  
Quart
  
De conformitat amb allò que s'ha establit en els articles 8.A i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la seua proposta a dictamen previ de la Comissió Territorial d'Urbanisme, dictamen que en el cas de municipis menors de 50.000 habitants, tindrà directament efectes de resolució executòria.
  
En virtut de tot el que s'ha exposat anteriorment, la Comissió Territorial d'Urbanisme de Castelló acorda aprovar definitivament la modificació puntual número 1 del Projecte de Delimitació del Sòl Urbà de Tírig.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló de la Plana, 22 de juliol de 1998.- El secretari de la Comissió Territorial d'Urbanisme: Fernando Renau Faubell.